наруши функционирането на финансовите пазари в Съюза.
 (13)На 5 март 2021 г. FCA обяви, че CHF LIBOR ще загуби представителността си и изготвянето на елементите му ще се прекрати. Това изявление дава основание на Комисията да упражни правомощията си по член 23б, параграф 8 от Регламент (ЕС) 2016/1011 за определяне на нормативно установен заместител на CHF LIBOR.
 (14)При отговорите на проведената от Комисията обществена консултация бе изтъкната важната роля на някои свързани с CHF LIBOR матуритети – по-специално от 1, 3, 6 и 12 месеца – в договорите за ипотечен кредит. Ако лихвеният процент, с който се замени CHF LIBOR при договорите за ипотечен кредит, където той е референтният лихвен процент, не бъде ясен и конкретен, това може да породи правна несигурност и оттам – съдебни спорове и неудовлетвореност от въпросните договори. Поради това е целесъобразно Комисията да определи нормативно установен заместител на тези четири матуритета на CHF LIBOR, който да се използва във всички договори и всички финансови инструменти по смисъла на Директива (ЕС) 2014/65 на Европейския парламент и на Съвета
 3
 , в т.ч., но не само, спестовни сметки, ипотеки и заеми, в т.ч. договори за потребителски кредити и заеми за малки предприятия, уредени от законодателството на държава членка, които не съдържат клаузи с предвидени варианти или подходящи алтернативни клаузи.
 (15)През 2017 г. швейцарската НРГ препоръча за заместител на CHF LIBOR лихвения процент овърнайт за швейцарски франкове SARON (Swiss Average Rate Overnight), администриран от SIX Swiss Exchange Financial Information AG (SIX)
 4
 . През септември 2020 г., след като призна, че не може да създаде лихвен процент, предоставящ видимост за бъдещи периоди, въз основа на SARON, швейцарската НРГ препоръча за алтернативна ставка при паричните продукти с референтен лихвен процент CHF LIBOR да се използва SARON в неговия съставен формат. Следователно при съответните матуритети на заварените парични договори ставката на CHF LIBOR следва да бъде заменена с тази на съставния SARON.
 (16)При проведената от Комисията обществена консултация бе получена подкрепа, в т.ч. от публичните органи на най-заинтересованите държави членки, за определянето на нормативно установен заместител за всички елементи на CHF LIBOR, в съответствие с препоръките на швейцарската НРГ. Докато CHF LIBOR е ставка, която предоставя видимост за бъдещи периоди, тъй като даденият субект знае предварително дължимата лихва за предстоящия период, ставката на съставния SARON е ретроспективна: лихвеният процент за даден период става известен едва в края му. С цел да се улесни използването на лихвения процент в началото на лихвения период, потенциално решение би било лихвеният процент да се определя въз основа на период на наблюдение, предхождащ лихвения период. На 29 септември 2020 г. швейцарската НРГ препоръча за случаите, когато плащането на лихвата трябва да е известно в началото на лихвения период, да се използва съставният SARON, изчислен по метода на „последно актуализиране“ („last reset“). Този метод се състои в определянето на лихвения процент за предстоящия период въз основа на наблюдавания съставен лихвен процент за предходен период, който е толкова дълъг, колкото и даденият лихвен период.
 (17)На 1 февруари 2021 г. НРГ препоръча ползвателите да приемат за заместител на